Babelscape/SREDFM huggingface dataset:
Έρικ Χάραλντσον

Ο Έρικ Χάραλντσον ή Έρικ Μπλοόξ ή "Μπλόνταξ" (νορβηγικά: "Eirikr Blodøks", αγγλικά: "Erick Bloodaxe" στα αγγλικά χρονικά της εποχής, περί το 885 - 954) βασιλιάς της Νορβηγίας (929 - 934) και δυο φορές βασιλιάς της Νορθούμπριας (947 - 948) και (952 - 954) ήταν γιος του Χάραλντ Χορφάγκρε γενάρχη της νορβηγικής δυναστείας και της Ράγκνχιλντ Έρικσνταττερ. Οι ιστορικοί έχουν χρησιμοποιήσει ελάχιστα ιστορικά δεδομένα προκειμένου να εξάγουν τα συμπεράσματα τους για τον Έρικ, υπάρχει σύγχυση ανάμεσα στις πηγές που σχετίζονται με έναν βασιλιά της Νορθούμπριας και στις πηγές των σάγκα για τον Έρικ της Νορβηγίας έναν οπλαρχηγό που κυβέρνησε την νορβηγική Βέστλαντ την δεκαετία του 930. Οι νορβηγικές πηγές του 12ου αιώνα έχουν ταυτίσει τα δυο πρόσωπα σε ένα, τον ίδιο δρόμο ακολούθησαν και οι σύγχρονοι ιστορικοί μετά το σχετικό άρθρο του ιστορικού Κόλλινγκγουντ (1901). Η ταυτοποίηση αυτή απορρίφθηκε αργότερα από την ιστορικό Κλαίρη Ντάουνχαμ η οποία ισχυρίστηκε ότι τα Νορβηγικά Σάγκας του 12ου αιώνα βασίστηκαν σε Αγγλικές πηγές. Η άποψη αυτή δεν επικράτησε τελικά στην επιστημονική ιστορική κοινότητα. 

Οι σύγχρονες πηγές χρησιμοποιούσαν διαφορετικά στοιχεία όπως το Αγγλοσαξωνικό χρονικό, το νομισματικό σύστημα του Έρικ και την Σκανδιναβική ποίηση. Οι ασάφειες αυτές δεν μπορούν να δικαιολογηθούν αν λάβουμε υπόψη τον μεγάλο πλούτο των πηγών των Σάγκας για τον Έρικ τις οποίες βρίσκουμε στις βιογραφίες του πατέρα του Χάραλντ Χόρντφαρε και του αδελφού του Χάακον του Αγαθού. Οι ασάφειες σχετικά με την ταυτοποίηση του με τον Έρικ της Νορθουμπρίας κάνουν τις Νορβηγικές πηγές του 11ου αιώνα περισσότερο αναξιόπιστες. 
Το προσωνύμιο "Μπλοντάξ" ή "Μπλόντ-έιξ" είναι διπλό και αμφίβολης προέλευσης, το πιο πιθανό να χρησιμοποίηθηκε τον 10ο αιώνα ή ίσως αργότερα όταν έγινε επίκεντρο του θρύλου. Οι σάγκα εξηγούν ότι προέρχεται από τις αιματηρές μάχες του με τους αδελφούς του για την κυριαρχία στην Νορβηγία, ο Θεοδώριχος αναφέρει σχετικά με τον βίαιο χαρακτήρα του λόγω της συμπεριφοράς του απέναντι στους αδελφούς του. Άλλα Σάγκας με την σειρά τους αναφέρουν ότι σχετίζεται με τον πολεμικό χαρακτήρα του σαν Βίκινγκ επιδρομέα.
Κάλμαν Κιρτσμαγιάρ

Ο Κάλμαν Κιρτσμαγιάρ (ουγγρικά: Kálmán Kirchmayer
), (16 Νοεμβρίου 1897, Ζέσουφ, Αυστροουγγαρία - ? ) ήταν Ούγγρος αθλητής της αντισφαίρισης. 

Συμμετείχε για την Ουγγαρία στους Ολυμπιακούς αγώνες του 1924 στο Παρίσι. Στο απλό αποκλείστηκε στον πρώτο γύρο από τον Ελβετό Wennergren με 3-0. Στο διπλό με συμπαίκτη τον Λάγιος Γκοντς αποκλείστηκαν επίσης στον πρώτο γύρο όταν έχασαν από τους Γουίλιαμς και Γουάτσμπαρν με 3-0.
Ιλόνα Βαραντί

Η Ιλόνα Βαραντί ("Πετερίνε ή Πέτερι" από το όνομα του συζύγου της) ("ουγγρικά : Ilona Várady--Péteriné") , (Βουδαπέστη, Αυστροουγγαρία, 6 Αυγούστου1894 - ? ) ήταν αθλήτρια της αντισφαίρισης από την Ουγγαρία.

Συμμετείχε για την Ουγγαρία στους Ολυμπιακούς αγώνες του 1924 στο Παρίσι. Στο απλό αποκλείστηκε στον δεύτερο γύρο από την Βρετανίδα Κονέλ με 2-0. Στο διπλό μεικτό με συμπαίκτη τον Αουρέλ φον Κέλεμεν αποκλείστηκαν στον δεύτερο γύρο από το Ολλανδικό δίδυμο.

Ήταν πρώτη το 1922 στο απλό στο διεθνές πρωτάθλημα της Αυστρίας.
Ίαν Χολμ

Ο (Σερ) Ίαν Χολμ, CBE ("(Sir) Ian Holm Cuthbert", 12 Σεπτεμβρίου 1931 - 19 Ιουνίου 2020) ήταν Άγγλος ηθοποιός του κινηματογράφου και του θεάτρου. Έλαβε το βραβείο Tony -Καλύτερου Ηθοποιού- για το θεατρικό έργο "The Homecoming" (1967) και το βραβείο Laurence Olivier -Καλύτερου Ηθοποιού- για τον ομώνυμο ρόλο στην θεατρική παράσταση "Βασιλιάς Ληρ" (1997), βασισμένη στο ομώνυμο έργο του Ουίλιαμ Σαίξπηρ. Κέρδισε το βραβείο BAFTA -Καλύτερου Ηθοποιού- για τον ρόλο του στην ταινία "Οι Δρόμοι της Φωτιάς" (1981), ενώ για την ίδια ταινία, ήταν επίσης υποψήφιος για Όσκαρ καλύτερης ερμηνείας.

Άλλοι γνωστοί κινηματογραφικοί ρόλοι του ήταν το ανδροειδές Ας (Ash) στην ταινία "Alien" (1979), ο ιερέας Βίτο Κορνήλιος στην ταινία "Το Πέμπτο Στοιχείο" (1997) και ο σεφ Σκίνερ στην ταινία Ρατατούης. Περισσότερη δημοτικότητα έλαβε ως Μπίλμπο Μπάγκινς στην τριλογία "Ο Άρχοντας των Δαχτυλιδιών" (2001-2003) και στην τριλογία "Χόμπιτ" (2012-2014). Στην δεύτερη τριλογία ερμήνευσε τον χαρακτήρα μόνο στις σκηνές προχωρημένης ηλικίας, με τον Μάρτιν Φρίμαν να ενσαρκώνει τον ρόλο του Μπίλμπο στην νεότερη εκδοχή του.
Κούκλενα

H Κούκλενα () βρίσκεται 7 χιλ. νότια της Φιλιππούπολης (Πλόβντιβ) της νότιας Βουλγαρίας. 

Ο πληθυσμός της φτάνει τους 5.858 κατοίκους (2011). 

Στα βόρεια του οικισμού σώζονται χωμάτινοι θρακικοί τύμβοι (tumuli) πράγμα που φανερώνει την ύπαρξη οικισμού. Από το χωριό περνούσε το, κατασκευασμένο κατά τους ρωμαϊκούς χρόνους, υδραγωγείο της κοντινής Φιλιππούπολης, η οποία την Ρωμαϊκή Περίοδο μετονομάστηκε σε "Trimontium," δηλ. Τρίλοφος. Στα Βυζαντινά χρόνια στη θέση του χωριού υπήρχε το κάστρο Βάνιστα που παραχωρήθηκε το 1083 στη μονή Πετριτζιωνίτισσας-Μπάτσκοβου. 

Χωριό με το όνομα Κούκλενα αναφέρεται για πρώτη φορά το 1488. 

Σήμερα η Κούκλενα έχει καθεστώς πόλης. 

Υπάρχει μουσουλμανική μειονότητα με δικό της τζαμί, καθώς και εκκλησιαστική κοινότητα Χριστιανών Ουνιτών. 

Η πλειοψηφία των κατοίκων ανήκουν στην Ορθόδοξη Εκκλησία. Υπάρχει Ορθόδοξος ναός και γύρω από το χωριό υπάρχουν πολλά παρεκκλήσια .
Dragon Quest III

To Dragon Quest III: The Seeds of Salvation (ιαπωνικά: "ドラゴンクエストIII そして伝説", χέπμπορν: "Doragon Kuesuto Surī - Soshite Densetsu e") είναι ένα βιντεοπαιχνίδι ρόλων, που αναπτύχθηκε από τη Chunsoft και κυκλοφόρησε από την Enix, το 1988, αρχικά για Famicom στην Ιαπωνία και αργότερα για NES στη Βόρεια Αμερική. Το βιντεοπαιχνίδι ανήκει στη σειρά "Dragon Quest". Το παιχνίδι υπέστη remake, το 1996, όταν κυκλοφόρησε στην Ιαπωνία για το SNES. Εκτός από αυτό, το παιχνίδι κυκλοφόρησε και το 2001 στο Game Boy Color και στο Wii το 2009 και το 2011. Στις 25 Σεπτεμβρίου του 2014, κυκλοφόρησε για iOS και Android μία έκδοση του παιχνιδιού στην Ιαπωνία, ενώ στις 4 Δεκεμβρίου του ίδιου έτους, παγκοσμίως. 

Τα πρώτα τρία παιχνίδια της σειράς έχουν το ίδιο ιστορικό υπόβαθρο, ενώ το "Dragon Quest III" είναι το πρώτο από αυτά που συμπεριλαμβάνει τον ήρωα Erdrick. Η πλοκή του παιχνιδιού επικεντρώνεται με το βάρος που έχει επωμιστεί ο ήρωας του, να σώσει τον κόσμο από τον Baramos. Έτσι, πρέπει να συγκεντρώσει μία ομάδα, με την οποία θα καταφέρει να βρει τη σπηλιά του Demon Lord Baramos. Οι κριτικές που δέχτηκε το παιχνίδι ήταν ως επί το πλείστον θετικές. Ενώ πολλές ήταν και οι πωλήσεις του, στην Ιαπωνία συνολικά πούλησε 3.8 εκατομμύρια αντίτυπα. Μόνο την πρώτη μέρα που κυκλοφόρησε έφτασε το 1 εκατομμύρια αντίτυπα, αξιοσημείωτο δε είναι, ότι εκείνη τη μέρα έγιναν 300 συλλήψεις μαθητών, οι οποίοι αντί παρευρεθούν στο σχολείο είχαν πάει να προμηθευτούν το βιντεοπαιχνίδι.
Ρίτα Κούτι Κις

Η Ρίτα Κούτι Κις ("ουγγρικά : Rita Kuti Kis") , γεννημένη στις 13 Φεβρουαρίου 1978 στην πόλη Lengyeltóti, είναι πρώην αθλήτρια της αντισφαίρισης από την Ουγγαρία.

Το 2000 όταν κέρδισε τον μοναδικό της τίτλο στο WTA Tour στο απλό στο Σάο Πάολο και το 2005 τον μοναδικό στο διπλό. Την ίδια χρονιά έφθασε στον τρίτο γύρο του Γαλλικού Όπεν χάνοντας από τη Μόνικα Σέλερς και νίκησε στη συνέχεια την επερχόμενη Ελένα Ντόκιτς στον πρώτο γύρο του Αυστραλιανού Όπεν. 

Έχει αγωνιστεί με την Ουγγαρία στο Φεντ καπ από το 1994 έως το 2003 σε 6 διοργανώσεις με ρεκόρ 12 νίκες και 9 ήττες .

Συμμετείχε για την Ουγγαρία στους Ολυμπιακούς αγώνες του 2000 στο Σίδνεϊ όπου αποκλείστηκε από τον πρώτο γύρο του απλού.

Αποχώρησε από το επαγγελματικό τένις το 2006.
BoxGroup

Η BoxGroup είναι εταιρία επενδυτικού ταμείου με βάση την Νέα Υόρκη. Η εταιρεία ιδρύθηκε το 2007 από τον Ντέιβιντ Τισχ, εγγονό του επιχειρηματία Laurence A. Tisch, και Αδάμ Ρότενμπεργκ.
Ρέκα Λούκα Γιάνι

Η Ρέκα Λούκα Γιάνι ("ουγγρικά: Réka Luca Jani"), γεννημένη στην Σιοφόκ στις 31 Ιουλίου 1991, είναι αθλήτρια της αντισφαίρισης από την Ουγγαρία. 

Η Γιάνι έχει κερδίσει 19 τίτλους στο απλό και 22 τίτλους στο διπλό στην περιοδεία της ITF. Στις 7 Μαΐου 2012, έφτασε στην καλύτερη κατάταξή της στον αριθμό 147 στον κόσμο. Στις 22 Αυγούστου 2016 έφτασε στο αριθμό 124 στην κατάταξη των διπλών. Παίζοντας για την Ουγγαρία στο Φεντ καπ έχει ρεκόρ κερδών 19-16.

Άρχισε να παίζει σε ηλικία 6 ετών, μιλάει Ουγγρικά και Αγγλικά. Έπαιξε το πρώτο της τελικό στην WTA στο «Brasil Tennis Cup» με συμπαίκτρια την Τιμέα Μπάμπος.

Συμμετείχε για την Ουγγαρία στους Ολυμπιακούς αγώνες του 2016 στο Ρίο ντε Τζενέιρο. Συμμετείχε μόνο στο διπλό γυναικών με συμπαίκτρια την Τιμέα Μπάμπος όπου αποκλείστηκαν στον πρώτο γύρο.
9GAG

Το 9GAG είναι μια ηλεκτρονική πλατφόρμα και ιστότοπος με έδρα το Χονγκ Κονγκ. Οι χρήστες ανεβάζουν και μοιράζονται περιεχόμενο που δημιουργείται από χρήστες ή άλλο περιεχόμενο από εξωτερικούς ιστότοπους κοινωνικών μέσων. Από τη στιγμή που ο ιστότοπος ξεκίνησε την 1η Ιουλίου 2008, έχει αυξηθεί σε δημοτικότητα, φθάνοντας τα 35,4 εκατομμύρια μέλη στο Facebook, 8.34 εκατομμύρια στο Twitter στις 5 Φεβρουαρίου του 2017 και 40,8 εκατομμύρια στο Instagram την 1η Ιουλίου του 2017.

Τον Δεκέμβριο του 2015 είχε 164 εκατομμύρια επισκέπτες: 7,82% από τη Γερμανία, 7,02% από τις Ηνωμένες Πολιτείες, 5,35% από τη Γαλλία, 4,77% από τη Βραζιλία και 3,93% από την Τουρκία. Από το 2015 η εταιρεία είχε συγκεντρώσει συνολικά 24,5 εκατομμύρια δολάρια. Περιλαμβάνονται οι επενδυτές 500 Ξεκινήματα, Μπέντζαμιν Λινγκ, BoxGroup, Άνταμ Ρότενμπεργκ, Ντέιβιντ Τισχ, Freestyle Capital, Τζέιμς Χονγκ, Φίλιπ Κάπλαν, Σκοτ Μπέινιστερ, Stapleton Inc, Luvtug, και Y Combinator.
Ίστβαν Γκούγιας

Ο Ίστβαν Γκούγιας ("ουγγρικά: István Gulyás"), (13 Οκτωβρίου 1931 - 31 Ιουλίου 2000) ήταν Ούγγρος αθλητής της αντισφαίρισης. 

Ήταν ο δεύτερος Ούγγρος αντισφαιριστής που έπαιξε σε έναν τελικό τουρνουά Γκραντ σλαμ. Είχε χάσει στον τελικό του Γαλλικού όπεν το 1966 από τον Αυστραλό Τόνι Ρος σε τρία σετ, αφού πρώτα συμφώνησε να καθυστερήσει ο αγώνας 24 ώρες για να μπορέσει ο Ρος να ανακάμψει από τραυματισμό στον αστράγαλο. Ήταν ο μοναδικός τελικός Gγκραντ σλαμ του Γκούγιας, αν και έπαιξε στον ημιτελικό του τουρνουά το επόμενο έτος, και τους προημιτελικούς το 1971. 

Βρισκόταν στο Top 10 του κόσμου σε περισσότερες από μία περιπτώσεις και κατέχει το ρεκόρ για τους περισσότερους τίτλους του εθνικού πρωταθλήματος της Ουγγαρίας, έχοντας κερδίσει 15 φορές στην καριέρα του.Ο Lance Tingay της The Daily Telegraph κατέταξε τον Γκούγιας ως το Νο. 8 στον κόσμο το 1966.
Λάγιος Γκοντς

Ο Λάγιος Γκοντς (ουγγρικά: Lajos Göncz), (16 Ιουνίου 1887, Κόζεκ, Αυστροουγγαρία - 14 Οκτωβρίου 1974, Παρίσι, Γαλλία) ήταν Ούγγρος αθλητής της αντισφαίρισης. Ήταν, επίσης, ο πατέρας του πολιτικού και συγγραφέα Άρπαντ Γκοντς, ο οποίος διετέλεσε και πρόεδρος της Ουγγαρίας μεταξύ 1990 και 2000.

Ο Γκοντς γεννήθηκε στο Κόζεκ σε ρωμαϊκή καθολική οικογένεια ευγενικής καταγωγής. Ήταν γιος του Άρπαντ Γκοντς (1858-1928), ο οποίος διετέλεσε αναπληρωτής υπουργός και της Ναταλία ντε Μανκόβουκ (περίπου 1870-1943). Είχε τέσσερις μεγαλύτερες αδελφές. Η οικογένειά του προέρχονταν από την Csáktornya, στην επαρχία Ζάλα (σήμερα Κάκοβατς της Κροατίας), όπου ο παππούς του, Λάγιος Γκοντς, ήταν φαρμακοποιός και συμμετείχε στην Ουγγρική επανάσταση του 1848.

Ο Γκοντς ήταν ανώτερος υπάλληλος στα Ουγγρικά ταχυδρομεία, πριν γίνει επαγγελματίας παίκτης της αντισφαίρισης κι έπειτα και προπονητής. Συμμετείχε στουςΟλυμπιακούς αγώνες του 1924, όπου έχασε από τον Ρενέ Λακόστ στο απλό, στο δεύτερο γύρο (0-6, 0-6, 1-6). Έπαιξε επίσης στο διπλό ανδρών με συμπαίκτη τον Κάλμαν Κιρτσμαγιάρ όπου έχασαν από τους Γουίλιαμς και Γουάτσμπαρν (1-6, 0-6, 0-6). Μετά το τέλος της καριέρας του έγινε προπονητής και λέκτορας στο Ουγγρικό βασιλικό κολλέγιο φυσικής αγωγής. Στις αρχές της δεκαετίας του 1930 ήταν προπονητής της νεανικής ομάδας τένις της Ουγγαρίας στην Ουγγρική ομοσπονδία αντισφαίρισης.

Παντρεύτηκε στη Βουδαπέστη την Ιλόνα Χάιμαν, η οποία γεννήθηκε στην Τρανσυλβανία αλλά μεγάλωσε στη Βουδαπέστη κι είχε εβραϊκές και σοβιετικές ρίζες, και απέκτησαν έναν γιο, τον Αρπάντ. 

Έγραψε το βιβλίο "A tenniszjáték iskolája", το 1928.
Γκούνχιλντ, μητέρα των βασιλέων

Η Γκούνχιλντ, μητέρα των βασιλέων ("Gunnhild Gormsdottir", περί το 910 - περί το 980) είναι μια ημιμυθική προσωπικότητα που εμφανίζεται στα Ιρλανδικά Σάγκας σαν σύζυγος του δεύτερου βασιλιά της Νορβηγίας Έρικ Χάραλντσον.
Τα Σάγκας συσχετίζουν την Γκούνχιλντ με μια εποχή που ξέσπασε μεγάλη περίοδος αλλαγών στην Νορβηγία, ο πεθερός της Χάραλντ Χορφάγκρε ένωσε ολόκληρη την χώρα σε ένα βασίλειο υπό την εξουσία του. Σύντομα η ίδια και ο σύζυγος της ανατράπηκαν και εξορίστηκαν λόγω της σκληρότητας τους, πέρασαν το υπόλοιπο διάστημα της ζωής τους στην Δανία και στις Ορκάδες.
Πολλές από τις πληροφορίες που παρέχουν τα Σάγκας σχετικά με την Γκούνχιλντ αμφισβητούνται και γίνονται σοβαρό θέμα συζήτησης. Οι Ισλανδοί κατάγονται από Νορβηγούς οι οποίοι έφυγαν από την χώρα και εγκαταστάθηκαν στο νησί για να αποφύγουν την τυραννία του πεθερού της με αποτέλεσμα οι Ισλανδοί να γράφουν ανακρίβειες με προκατάληψη εναντίον του Έρικ γιου του Χάραλντ και της συζύγου του. Ο ιστορικός Γκουύν Τζόουνς (1907 - 1999) βλέπει πολύ ύποπτες αυτές τις πληροφορίες. 
Σύμφωνα με τον ιστορικό Τζέννυ Γιοτσέμς (γεν. το 1928) η Γκούνχιλντ εμφανίζεται στα Ισλανδικά Σάγκας σαν μια γυναίκα φωτεινή, αιμοβόρα, να ασχολείται με την μαγεία και με τάσεις έντονης σεξουαλικότητας.
Ηλίας Γεωργοπαπαδάκος

Ο Ηλίας Γεωργοπαπαδάκος (1895-1927) ήταν αρτοποιός, αρχειομαρξιστής και συνδικαλιστής, ο οποίος δολοφονήθηκε από μέλη του ΚΚΕ τον Δεκέμβριο του 1927 λόγω ανταγωνισμών στο συνδικαλιστικό κίνημα του Πειραιά. Για το θάνατό του κατηγορήθηκε και ο Νίκος Ζαχαριάδης.
Ίνγκεριτ της Δανίας

Η Ίνγκεριτ της Δανίας (11ος αιώνας, μετά το 1093) ήταν Δανή πριγκίπισσα και βασίλισσα της Νορβηγίας λόγω του γάμου της με τον Όλαφ Γ΄ της Νορβηγίας.
Η Ίνγκεριτ ήταν μια από τις πολλές κόρες και τα πολλά παιδιά του Σβεν Β΄ της Δανίας αλλά είναι άγνωστο το όνομα της ερωμένης του η οποία ήταν η μητέρα της.
Παντρεύτηκε τον Νορβηγό βασιλιά Όλαφ τον Ειρηνικό σαν αποτέλεσμα της συμμαχίας που πραγματοποιήθηκε ανάμεσα στην Νορβηγία και την Δανία, σύμφωνα με την ίδια συνθήκη η ετεροθαλής αδελφή του Όλαφ Ινγκεγκέρδη της Νορβηγίας παντρεύτηκε τον Όλαφ Α΄ της Δανίας ο οποίος ήταν αδελφός της Ίνγκεριτ.
Η Ίνγκεριτ ήταν επίσημα σύζυγος του Όλαφ Γ΄ και βασίλισσα αλλά δεν καταγράφονται περισσότερες πληροφορίες σχετικά με τον ρόλο της ως βασίλισσα ούτε αναφέρονται παιδιά. Μετά τον θάνατο του Όλαφ (1093) σύμφωνα με ανεπιβεβαίωτες πληροφορίες μετακινήθηκε στο Σόνγκ και παντρεύτηκε την Σβεν του Άουρλαντ με τον οποίο απέκτησε μια κόρη την Χαλκάτλα. Μετά τον θάνατο του συζύγου της επέστρεψε στην ιδιωτική ζωή και δεν φαίνεται πουθενά να είχε κάποιον ενεργό πολιτικό ρόλο.
Ανρί Γκανιεμπέν

Ο Ανρί Γκανιεμπέν (Henri Gagnebin, Λιέγη 12 Μαρτίου 1886 – Γενεύη 2 Ιουνίου 1977) ήταν βελγικής καταγωγής, Ελβετός συνθέτης του 20ού αιώνα.
Κίρα Νάγκι

Η Κίρα Νάγκι ("ουγγρικά :Kira Nagy"), γεννημένη στην Βουδαπέστη στις 29 Δεκεμβρίου 1979, είναι πρώην αθλήτρια της αντισφαίρισης από την Ουγγαρία. Ήταν No. 96 στον κόσμο στις 19 Ιουλίου 2004. Σε όλη την καριέρα της έχει κερδίσει 122 τίτλους στο απλό και 96 στα διπλά.

Η Νάγκι κέρδισε 18 τίτλους απλού στο ITF Circui και 10 τίτλους διπλού. Κέρδισε το πρώτο της αγώνα WTA Tour το 2007 στο Παλέρμο. Αγωνίστηκε στο αμερικανικό όπεν του 2007, όπου αποκλείστηκε από τον πρώτο γύρο από την Βένους Γουίλιαμς χάνοντας με 6-2, 6-1. Αποχώρησε από το επαγγελματικό τένις το 2014.

Αγωνίστηκε για την Ουγγαρία στο Φεντ καπ το 2002, 2004, 2006, και το 2007 κι έχει ρεκόρ 6 νίκες και 10 ήττες. Σαν Νεανίδα εκπροσώπησε την Ουγγαρία στο Πανευρωπαϊκό κύπελλο και στο "Continental Cup".

Συμμετείχε για την Ουγγαρία στους Ολυμπιακούς αγώνες του 2004 στην Αθήνα. Συμμετείχε μόνο στο διπλό με συμπαίκτρια την Πέτρα Μάντουλα όπου αποκλείστηκαν από τον πρώτο αγώνα.
Τόρα Τόργκμπερσνταττερ

Η Τόρα Τόργκμπερσνταττερ ("Tora Torbergsdatter", 1025 - μετά το 1066) ήταν βασίλισσα της Νορβηγίας ως δεύτερη σύζυγος του Χάραλντ Γ΄ της Νορβηγίας και μητέρα δυο Νορβηγών βασιλέων του Μάγκνους Β΄ της Νορβηγίας και του Όλαφ Γ΄ της Νορβηγίας ήταν επίσης πολύ πιθανό αλλά ανεπιβεβαίωτο ότι είχε διατελέσει βασίλισσα της Σουηδίας ή της Δανίας.
Γεννημένη στο Γκίσκε της Νορβηγίας, ανήκε στην πανίσχυρη οικογένεια ευγενών του Γκίσκε ήταν κόρη του Τόρμπεργκ Άρνεσσον και της Ραγκνχίλντ Έρλινγκσνταττερ, εγγονή από μητέρα του Έρλινγκ Σκζάλγκσον και ανιψιά των Φιν Άντερσον και Κάλβ Άρνεσον. Παντρεύτηκε τον Χάραλντ Χαράλντα της Νορβηγίας (1048) με τον οποίο απέκτησε τους δυο μελλοντικούς βασιλείς της Νορβηγίας, ο γάμος έγινε για πολιτικούς λόγους προκειμένου η βασιλική οικογένεια της Νορβηγίας να αποκτήσει την υποστήριξη της πανίσχυρης οικογένειας του Γκίσκε. 

Ο Χάραλντ Χαράλντα είχε παντρευτεί στον πρώτο γάμο του την Ελισίβ του Κιέβου με την οποία είχε αποκτήσει πιθανότητα τις δυο μεγαλύτερες κόρες που καταγράφεται ότι είχε την Ινγκεγκέρδη της Νορβηγίας και την Μαρία, δεν υπάρχουν περισσότερες καταγραφές για την παρουσία της Ελισίβ στην Νορβηγία μετά το διαζύγιο της, πιθανώς επέστρεψε στην πατρίδα της την Ρωσία. Από τις δυο μεγαλύτερες κόρες του συζύγου της η Μαρία παντρεύτηκε τον ίδιο τον αδελφό της Τόρα Έιστιν Όρε. 
Ο Χάραλντ επιτέθηκε στην Αγγλία όπου έπεσε σε μάχη κατά την περίοδο της Αγγλικής κατάκτησης (1066), η παράδοση αναφέρει ότι η πρώτη σύζυγος του μαζί με τις δυο κόρες τους ακολούθησαν τον Χάραλντ στην Αγγλία, η Μαρία πέθανε όταν άκουσε τα νέα για τον θάνατο του πατέρα της, η Ελισίβ με την άλλη της κόρη Ινγκεγκέρδη επέστρεψαν στην Νορβηγία με τον Νορβηγικό στόλο. Τα παλιότερα Σάγκας όμως καταγράφουν ότι ήταν η Τόρα και όχι η Ελισίβ η σύζυγος που συνόδευσε τον Χάραλντ στην Αγγλία, αυτό είναι το πιθανότερο επειδή ήταν ξαδέλφη του Θορφίν Σίγκουρντσον, κόμη των Ορκάδων.
Σύμφωνα με τον Αδάμ της Βρέμης η μητέρα του Όλαφ του Ειρηνικού όταν χήρεψε ξαναπαντρεύτηκε τον Σβεν Β΄ της Δανίας ή τον Χάκαν τον Ερυθρό αλλά οι φήμες είναι ανεπιβεβαίωτες, υπάρχουν επίσης κάποιες αναφορές οι οποίες λένε σαν πραγματική μητέρα του Όλαφ την Ελισίβ.
Μάρεν Άντε

H Μάρεν Άντε (1976) είναι Γερμανίδα σκηνοθέτρια, σεναριογράφος και παραγωγός.
Ουλφ Σμιντ

Ο Ουλφ Σμιντ ("λατινικό αλφάβητο : Ulf "Uffe" Christian Johan Schmidt") γεννημένος στις 12 Ιουλίου 1934, είναι Σουηδός πρώην πρωταθλητής της αντισφαίρισης. Ήταν αθλητής του συλλόγου "ΑΙΚ Στοκχόλμης".

Κέρδισε 14 ξεχωριστά πρωταθλήματα, μεταξύ των οποίων και το διεθνές Σουηδικό πρωτάθλημα στο Μπάσταντ το 1957 και το 1961. Στο Πρωτάθλημα αντισφαίρισης Ανατολικής Μεσογείου ήταν πρώτος το 1959 στο απλό και δεύτερος στο διπλό με συμπαίκτη τον Ζαν-Έρικ Λούντκβιστ.

Το 1958 με συμπαίκτη τον Σβεν Ντάβινσον κέρδισαν το διπλό του Γουίμπλεντον και ήταν οι πρώτοι Σουηδοί που νίκησαν σε διπλό τουρνουά Γκραντ σλαμ. Το 1958 έφτασε στα προημιτελικά του Αμερικανικού όπεν και στο πρωτάθλημα του Γουίμπλεντον έφτασε στους προημιτελικούς το 1956 και το 1957.

Ο Σμιντ κατατάχθηκε Νο 8 στον κόσμο για το 1958 από τον Lance Tingay του The Daily Telegraph (και το Νο. 10 το 1961. Έπαιξε 102 αγώνες κύπελλο Ντέιβις για τη Σουηδία την περίοδο 1955-1964, και κέρδισε 66 από αυτά.
Κισελιόφσκ

μικρογραφία|Σοβιετικό εθνόσημο του Κισελιόφσκ
Το Κισελιόφσκ () είναι μια πόλη στην Περιφέρεια Κεμέροβο στη Ρωσία, η οποία βρίσκεται στη ζώνη των προπόδων της Οροσειράς Σαλάιρ, στην πηγή του Ποταμού Αμπά, 193 χιλιόμετρα νότια του Κεμέροβο. Ο πληθυσμός ήταν 98.365 άτομα στην απογραφή του 2010, μειωμένος από τα 106.341 άτομα στην απογραφή του 2002 και τους 128.083 κατοίκους στην απογραφή του 1989.
How I Met Your Mother

Το How I Met Your Mother (γνωστό και ως HIMYM) είναι ένα αμερικανικό sitcom, που έκανε την πρώτη του προβολή στο CBS, στις 19 Μαρτίου του 2005 και ολοκληρώθηκε στις 31 Μαρτίου του 2014. Η σειρά ουσιαστικά είναι μία εξιστόρηση του βασικού χαρακτήρα Ted Mosby, στα παιδιά του, το 2030, για το πώς γνώρισε τη μητέρα τους. Το μεγαλύτερο μέρος της σειράς ήτοι διαδραματίζεται στο παρελθόν με τον Τεντ Μόζμπι και τις διάφορες ιστορίες του με την παρέα του, στο Μανχάταν.

Η σειρά είναι ένα δημιούργημα των Κρεγκ Τόμας και Κάρτερ Μπέις, οι οποίοι ήταν και οι executive producer, καθώς και σε κάποιες περιπτώσεις και σεναριογράφοι. Η σειρά είναι ελαφρώς εμπνευσμένη από τη φιλία αυτών των δύο, όταν ζούσαν στη Νέα Υόρκη. Η σειρά συνολικά διέθετε 208 επεισόδια, τα οποία σκηνοθετήθηκαν από τέσσερις σκηνοθέτες: 196 από την Πάμελα Φρίμαν, 7 από τον Ρομπο Γκρίνμπεργκ, 4 από τον Μάικλ Σι και ένα από τον Νιλ Πάτρικ Χάρις.

Η σειρά χαρακτηρίζεται από πρωτότυπη δομή, εκκεντρικό χιούμορ, καθώς και αρκετά δραματικά στοιχεία. Με το πέρος των χρόνων, η σειρά απέκτησε cult following. Αρχικά, η σειρά έλαβε πολύ θετική κριτική, η οποία όμως έγινε ανάμικτη στις τελευταίες σεζόν. Συνολικά, η σειρά, υπήρξε υποψήφια για 28 βραβεία Emmy, κερδίζοντας, τελικά, εννέα. Το 2010, η Άλισον Χάνιγκαν, κέρδισε το βραβείο Καλύτερης Γυναίκας Ηθοποιού σε Κωμική Σειρά, από τα People's Choice Awards. Το 2012, από τα ίδια βραβεία κέρδισε αυτό της Καλύτερης Τηλεοπτικής Κωμικής Σειράς και το Καλύτερου Άνδρα Ηθοποιού σε Κωμική σειρά (Νιλ Πάτρικ Χάρις).

Η ένατη και τελευταία σεζόν της σειράς ξεκίνησε να προβάλεται στις 23 Σεπτεμβρίου του 2013 και ολοκληρώθηκε στις 31 Μαρτίου του 2014, με ένα διπλό φινάλε επεισόδιο. Ο τελευταίος αυτός κύκλος έλαβε ανάμικτη κριτική τόσο από το κοινό όσο κι από τους κριτικούς, ιδιαίτερα για το plot twist τους, ενώ πολλοί είναι αυτοί που πιστεύουν ότι τα τελευταία επεισόδια αντικρούνται με παλαιότερα της σειράς.
Εντιμότατος

Το πρόθεμα Εντιμότατος και Εντιμοτάτη (συντομογραφία στα αγγλικά The Hon., Hon. ή παλαιότερα The Hon'ble (ο τελευταίος όρος χρησιμοποιείται ακόμα στη Νότια Ασία) είναι προσφώνηση που χρησιμοποιείται πριν από το όνομα. Θεωρείται τιμητικός τίτλος, και χρησιμοποιείται μόνο για τους εν ζωή ανθρώπους.
Ερνέστ Σοσόν

Ο Αμεντέ-Ερνέστ Σοσόν (Amédée-Ernest Chausson, Παρίσι 20 Ιανουαρίου 1855 – Λιμέ 10 Ιουνίου 1899) ήταν Γάλλος συνθέτης του 19ου αιώνα. Σεμνός και τρυφερός ρομαντικός μουσικός, πέθανε αναπάντεχα πάνω στην ακμή της καριέρας του. Οι λιγοστές, αλλά αξιόλογες συνθέσεις του τού χάρισαν περίοπτη θέση ανάμεσα στους Γάλλους συνθέτες της εποχής στην οποία έζησε.
Αντζουβίλο

Η Αντζουβίλο (Adjuvilo) είναι μια γλώσσα που δημιουργήθηκε το 1910 από τον Κλαύδιο Κόλα υπό το ψευδώνυμο του "Profesoro V. Esperema". Αν και ήταν μια πλήρης γλώσσα, μπορεί να μην έχει δημιουργηθεί για να μιλήσει. Πολλοί πιστεύουν ότι ως εσπεραντιστής, ο Κόλας δημιούργησε την Αντζουβίλο για να βοηθήσει στη δημιουργία διαφωνίας στο τότε αναπτυσσόμενο κίνημα του Ίντο. Ο ίδιος ο Κολάς αποκάλεσε τη γλώσσα του για να απλοποιήσει την Ίντο και πρότεινε διάφορες μεταρρυθμίσεις στην Ίντο.

Ο Κόλας δημιούργησε μια σχεδόν πλήρη γραμματική, αλλά δεν δημιούργησε νέο λεξιλόγιο. Η Αντζουβίλο χρησιμοποιεί κυρίως το λεξιλόγιο της Ίντκ με τροποποιήσεις σύμφωνα με τις γραμματικές αλλαγές της Ίντο. Σε ορισμένες περιπτώσεις, ο Κόλας επαναβεβαιώνει τις μορφές λέξεων της εσπεράντο και κατασκευάζει μερικές νέες λέξεις όπως το σούλο για τον «ήλιο» (Ίντο/Εσπεράντο:suno) και το dago για την «ημέρα» (Ίντο:dio, Εσπεράντο:tago).
Γιώργος Σαρρής

Ο Γιώργος Σαρρής (πραγματικό ονοματεπώνυμο Γεώργιος Ρουπάκας, 22 Σεπτεμβρίου 1948 - 12 Οκτωβρίου 2017) ήταν Έλληνας λαϊκός τραγουδιστής.
Μπρέντον Χάρτλεϊ

Ο Μπρέντον Χάρτλεϊ (γενν. στο Βόρειο Πάλμερστον της Νέας Ζηλανδίας στις 10 Νοεμβρίου 1989) είναι Νεοζηλανδός οδηγός αγώνων. Στη Φόρμουλα 1 ήταν δοκιμαστής και αναπληρωματικός οδηγός στη Mercedes Grand Prix το 2013, χωρίς όμως να τρέξει σε κάποιο Γκραν Πρι επειδή δε χρειάστηκε. Τη φετινή χρονιά(2017) ο Αγωνιστικός Διευθυντής της Τόρο Ρόσο Φραντς Τοστ αποφάσισε να τον τοποθετήσει στο μονοθέσιο της ομάδας ως αντικαταστάτη του Γάλλου Πιερ Γκασλί μόνο για το Γκραν Πρι των ΗΠΑ επειδή ο προαναφερόμενος θα έχει υποχρεώσεις στη Super Formula, όπου διεκδικεί τον Παγκόσμιο Τϊτλο.
Χριστίνα της Δανίας, βασίλισσα της Νορβηγίας

Η Χριστίνα της Δανίας, βασίλισσα της Νορβηγίας ή Χριστίνα Κνούτσνταττερ ("Kristin Knutsdotter", περί το 1118 - 1139) ήταν Δανή πριγκίπισσα και βασίλισσα της Νορβηγίας μέσω του γάμου της με τον Μάγκνους Δ΄ της Νορβηγίας. Η Χριστίνα ήταν κόρη του περίφημου Δανού πρίγκιπα Κνούτου Λαβάρντ και της Ίνγκεμποργκ του Κιέβου, μια από τις αδελφές του Βάλντεμαρ Α΄ της Δανίας. Ο γάμος της Χριστίνας με τον Μάγκνους πραγματοποιήθηκε από την μητρική θεία της Μάλμφριντ του Κιέβου η οποία ήταν πρώην σύζυγος του Σίγκουρντ του Σταυροφόρου δηλαδή μητριά του Μάγκνους και εκείνη την εποχή σύζυγος του πατρικού θείου της Έρικ Β΄ της Δανίας. Ο αρραβώνας πραγματοποιήθηκε το 1131 και ο γάμος έγινε το 1133. 
Στην διαμάχη που ξέσπασε μεταξύ του πατέρα της Κνούτου Λαβάρντ και του θείου της Έρικ Β΄ με τον Νιλς της Δανίας ο σύζυγος της Μάγκνους υποστήριξε τον πεθερό του. Ο Έρικ Β΄ και η Μάλμφριντ δραπέτευσαν από την Δανία για την Νορβηγία υπό την προστασία του Μάγκνους αλλά όταν η Μάλμφριντ έφτασε στην Νορβηγία ανακάλυψε ότι είχε σχέδια ο Μάγκνους Δ΄ να τους προδώσει, γι'αυτό συμμάχησαν με τον αντίπαλο του Χάραλντ Γκίλλε. Το γεγονός αυτό στάθηκε αιτία να χωρίσει ο Μάγκνους με την Χριστίνα.
Μάλμφριντ του Κιέβου

Η Μάλμφριντ του Κιέβου ("Malmfred af Kijev", μεταξύ του 1095 και του 1102 - μετά το 1137) ήταν Ρωσίδα πριγκίπισσα και στην συνέχεια βασίλισσα της Νορβηγίας μέσω του γάμου της με τον Σίγκουρντ τον Σταυροφόρο και βασίλισσα της Δανίας μέσω του γάμου της με τον Έρικ Β΄ της Δανίας. Η Μάλμφριντ του Κιέβου ήταν κόρη του μεγάλου πρίγκιπα Μστισλάβ Α΄ του Κιέβου και της πριγκίπισσας Χριστίνας Ίνγκεσνταττερ της Σουηδίας, από πατέρα εγγονή της Γίδας του Ουέσσεξ και από μητέρα εγγονή του Ίνγκε Α΄ της Σουηδίας.

Ο Σνόρρι Στούρλουσον την αναφέρει σαν Μάλμφριντ Χάραλντσνταττερ του Ολμγκάρντ στην Νορβηγική έκδοση του ονόματος της, η αδελφή της Ίνγκεμποργκ του Κιέβου παντρεύτηκε τον δημοφιλή Δανό πρίγκιπα Κνούτο Λαβάρντ. Το 1131 τακτοποίησε τον γάμο ανάμεσα στον γιο του πρώτου συζύγου της Μάγκνους Δ΄ της Νορβηγίας με την κόρη της αδελφής της Ίνγκεμποργκ Χριστίνα της Δανίας, βασίλισσα της Νορβηγίας, ο γάμος τελικά πραγματοποιήθηκε το 1133. 
O σύζυγος της Χριστίνας Μάγκνους Δ΄ υποστήριξε την Χριστίνα, τον πατέρα της Κνούτο Λαβάρντ και τον σύζυγο της Έρικ Β΄ απέναντι στον Νιλς της Δανίας, βοήθησε την Μάλμφριντ και τον Έρικ να δραπετεύσουν στην Νορβηγία να τους φιλοξενήσει. Όταν έφτασε η Μάλμφριντ στην Νορβηγία έμαθε ότι ο Μάγκνους έκανε σχέδια μυστικά εναντίον της, γι'αυτό συμμάχησε με τον αντίπαλο του Χάραλντ Γκίλλε. Το αποτέλεσμα ήταν το διαζύγιο ανάμεσα στην ανιψιά της Χριστίνα και τον Μάγκνους. Με την άνοδο στον θρόνο του συζύγου της (1134) η ίδια έγινε βασίλισσα της Δανίας, παρέμεινε μέχρι την δολοφονία του συζύγου της (1137), από τότε δεν αναφέρεται ποτέ το όνομα της.
Έλεν Μπρούσεβιτς

Η Έλεν Μπρούσεβιτς (λατινικό αλφάβητο: "Ellen Maria Brusewitz", 10 Νοεμβρίου 1878 – 17 Μαΐου 1952) ήταν Σουηδή πρωταθλήτρια της αντισφαίρισης. Ήταν αθλήτρια του συλλόγου "KLTK Στοκχόλμης" και αδελφή της Άνι Χόλμστρομ, από το 1900 φέρει το επώνυμο του συζύγου της Έλις Μπρούσεβιτς.

Η Μπρούσεβιτς συμμετείχε στους Ολυμπιακούς αγώνες του 1912 στην Στοκχόλμη με την Σουηδία. Στο απλό γυναικών αποκλείστηκε στον πρώτο γύρο. Στο διπλό γυναικών με συμπαίκτρια την αδελφή της Άνι Χόλμστρομ έχασαν στον δεύτερο γύρο, που ήταν ο προημιτελικός.
Οδός του Μαρτυρίου

μικρογραφία | Η Οδός του Μαρτυρίου, πέμπτη στάση
μικρογραφία |Ιερουσαλήμ. Με πράσινο χρώμα είναι χαραγμένη η διαδρομή και οι στάσεις.
Η Οδός του Μαρτυρίου (Λατινικά: Via Dolorosa) είναι η διαδρομή, που σήμερα εκτελείται τελετουργικά με 14 ενδιάμεσες στάσεις και σύμφωνα με την παράδοση είναι η διαδρομή που ακολούθησε ο Ιησούς στην Ιερουσαλήμ, την εποχή των Αγίων Παθών, μεταφέροντας τον Σταυρό από το Πραιτώριο προς το σημείο της σταύρωσής του στον Γολγοθά. Ακόμη αναφέρεται από την δυτική Χριστιανοσύνη ως «Η Οδός του Σταυρού» και «Οδός των Παθών», ενώ ο Γρηγόριος Νύσσης την αναφέρει ως «Οδόν Εμπαθή».
Έλσα Βάλενμπεργκ

Ο Έλσα Βάλενμπεργκ ("λατινικό αλφάβητο : Elsa Wallenberg") (26 Ιανουαρίου 1877 – 17 Οκτωβρίου 1951), ήταν Σουηδή πρωταθλήτρια της αντισφαίρισης.

Η Βάλενμπεργκ συμμετείχε στους Ολυμπιακούς αγώνες του 1908 στο Λονδίνο με την Σουηδία. Συμμετείχε μόνο στο απλό σε κλειστό γήπεδο όπου έφτασε στον τρίτο γύρο κι έχασε από την Materr Adlerstrühle, όπου ήταν αγώνας κατάταξης για την 3η-4η θέση.

Το 1904 είχε φτάσει στα ημιτελικά του Σουηδικού πρωταθλήματος κλειστού γηπέδου.
Ζαν-Έρικ Λούντκβιστ

Ο Ζαν-Έρικ Λούντκβιστ ("λατινικό αλφάβητο : Jan-Erik "Janne" Lundqvist") γεννημένος στις 14 Απριλίου 1937, είναι Σουηδός πρώην πρωταθλητής και προπονητής της αντισφαίρισης. Κατά τη διάρκεια της δεκαετίας του 1960 ήταν ο καλύτερος αντισφαιριστής της Σουηδίας.

Στην καριέρα του κέρδισε 80 διεθνείς τίτλους στο απλό και 25 στο διπλό και έπαιξε 91 αγώνες στο κύπελλο Ντέιβις από το 1957 έως το 1970 παίζοντας σε 12 διοργανώσεις με ρεκόρ 64 νίκες και 27 ήττες. Έπαιξε στους τελικούς της Διεθνούς ζώνης το 1962 κατά του Μεξικού και το 1964 κατά της Αυστραλίας.

Ο Λούντκβιστ ήταν μεταξύ των 10 καλύτερων ερασιτεχνών αντισφαιριστών στον κόσμο, σύμφωνα με τον Lance Tingay της "Daily Telegraph", κατά τη διάρκεια της μεγαλύτερης δεκαετίας του 1960, φθάνοντας μέχρι το No 3 το 1964.

Στο Πρωτάθλημα αντισφαίρισης Ανατολικής Μεσογείου ήταν το 1959 δεύτερος στο διπλό με συμπαίκτη τον Ουλφ Σμιντ. Το 1964 κέρδισε, μεταξύ άλλων τίτλων, το Ιταλικό Όπεν και κατέλαβε την 3η θέση στον κόσμο μετά τον Ρόι Έμερσον και τον Φρεντ Στόλε. Το 1965 νίκησε στο Αμερικανικό εθνικό πρωτάθλημα κλειστού χώρου, στο Γαλλικό όπεν κλειστού χώρου το 1962, 1963, 1966, στο Γερμανικό όπεν κλειστού χώρου και στο Σκανδιναβικό πρωτάθλημα κλειστού χώρου το 1960, 1963, 1967, 1970).

Άλλα μεγάλα πρωταθλήματα που κέρδισε ήταν το Βρετανικό πρωτάθλημα σε σκληρό γήπεδο το 1965 και το 1967, το Παγκόσμιο πρωτάθλημα Ακτής του Ειρηνικού το 1962, το Παγκόσμιο πρωτάθλημα της Νότιας Αμερικής το 1962 και το Σουηδικό όπεν το 1963.

Έφτασε στους ημιτελικούς στο Γαλλικό Όπεν δύο φορές το 1961 και το 1964, και οι δύο φορές έχασε στον Ιταλό Νίκολα Πιετραντζέλι. Κατά τη διάρκεια του 1958-1965 συμμετείχε 7 φορές στο Γαλλικό Όπεν, 6 φορές στο Γουίμπλεντον, 1 φορά στο Αμερικανικό όπεν και 1 φορά στο Αυστραλιανό όπεν.

Έγραψε τα βιβλία "Tokig i tennis" (1964) και "Tennis för miljoner" (1968), μετά την καριέρα του έχει εργαστεί ως σχολιαστής τένις στο ραδιόφωνο και την τηλεόραση. Επίσης άνοιξε δική του σχολή αντισφαίρισης , την "Stockholms Tennishall, Janne Lundqvist". Είναι παντρεμένος από το 1965 με την Ελίζαμπεθ Θόρσον (γεννήθηκε το 1938), 13 φορές Σουηδή πρωταθλήτρια στο πινγκ-πονγκ. Έχουν τους γιους τον Γιαν (γεννημένο το 1966) και τον Μάρτιν (γεννημένο το 1970).
Στενό της Μεσσήνης

thumb|255px|Δορυφορική εικόνα του Στενού της Μεσσήνης από τη NASA με τοπωνύμια
Το Στενό της Μεσσήνης (ιταλ. "Stretto di Messina") είναι ο στενός πορθμός της κεντρικής Μεσογείου που χωρίζει το βορειοανατολικό άκρο της νήσου Σικελίας (Πούντα ντελ Φάρο) από το νοτιοδυτικό άκρο της Καλαβρίας (Πούντα Πέτσο), στη νότια Ιταλία. Ενώνει την Τυρρηνική θάλασσα στα βόρεια με το Ιόνιο Πέλαγος στα νότια.
Στέφαν Έντμπεργκ

Ο Στέφαν Έντμπεργκ ("λατινικό αλφάβητο : Stefan Edberg") γεννημένος στις 19 Ιανουαρίου 1966, είναι Σουηδός πρώην πρωταθλητής της τοιχοσφαίρισης της αντισφαίρισης, Νο 1 στον κόσμο. Κέρδισε έξι τίτλους απλού γκαντ σλαμ και τρεις τίτλους διπλού ανδρών μεταξύ 1985 και 1996. Επίσης, κέρδισε το Masters Grand Prix και ήταν μέλος της Σουηδικής ομάδας στο κύπελλο Ντέιβις που το κατέκτησε τέσσερις φορές. Επιπλέον, κέρδισε τέσσερις τίτλους Masters Series, τέσσερις τίτλους πρωταθλήματος και το ανεπίσημο Ολυμπιακό τουρνουά το 1984, κατατάχθηκε στην κορυφή των 10 καλύτερων στον κόσμο για δέκα διαδοχικά χρόνια, 9 χρόνια στην πρώτη πεντάδα και θεωρείται ένας από τους μεγαλύτερους παίκτες της εποχής του. Ο Έντμπεργκ προπονούσε τον Ρότζερ Φέντερερ από τον Ιανουάριο του 2014 έως τον Δεκέμβριο του 2015.
Απαγορευμένο Summer Tour

Απαγορευμένο Summer Tour ονομάζεται η καλοκαιρινή περιοδεία της Άννας Βίσση για την προώθηση του στούντιο άλμπουμ της, Απαγορευμένο.

Η συναυλία επρόκειτο να κυκλοφορήσει σε DVD αλλά τα σχέδια ακυρώθηκαν μετά τον θάνατο του παραγωγού Greg Ladanyi. Ωστόσο η συναυλία στο Θέατρο Βράχων "Μελίνα Μερκούρη" προβλήθηκε από τον τηλεοπτικό σταθμό Alpha TV την Παραμονή Χριστουγέννων του 2009.

Κατά τη διάρκεια της περιοδείας χρησιμοποιήθηκαν τελευταίας τεχνολογίας οθόνες LED της εταιρίας SunnyWell.
Ναρίν

Το Ναρίν (κιργιζικά: Нарын, "Narın", نارىن) είναι το περιφερειακό διοικητικό κέντρο της Περιφέρειας Ναρίν στο κέντρο του Κιργιστάν. Πρόκειται για μια μικρή, τυπική Κιργίσια, πόλη η οποία εκτείνεται κατά μήκος ενός φαραγγιού που διασχίζει ο ομώνυμος ποταμός. Η συνολική έκτασή της είναι 84 τ.χλμ και ο πληθυσμός της εκτιμάται στις 40.000 κατοίκους (Ιανουάριος 2020). Ο πρώτος κατοικημένος οικισμός στη σύγχρονη εποχή, στην περιοχή αυτή δημιουργήθηκε το 1868 από την τσαρική Ρωσσία,ως στρατιωτικό φυλάκιο, και με την πάροδο του χρόνου επεκτάθηκε σταδιακά και στις δύο όχθες του Ποταμού Ναρίν (ένας από τους κύριους ποταμούς του Συρ Νταριά), ο οποίος κυλάει μέσα σε ένα γραφικό φαράγγι με κόκκινους ψαμμίτες. Η πόλη βρίσκεται σε υψόμετρο 2000 μέτρων, 320 χιλιόμετρα νοτίως της πρωτεύουσας Μπισκέκ και διαθέτει δύο περιφερειακά μουσεία καθώς κι ορισμένα μικρά ξενοδοχεία για τους λιγοστούς επισκέπτες. Έντονη είναι η στρατιωτική παρουσία στην ευρύτερη περιοχή λόγω της γειτνίασης με τα σύνορα της Κίνας και του Τατζικιστάν. Η πόλη έχει ιδιαίτερα υψηλό ποσοστό ανεργίας και επίσης πολλοί κάτοικοί της αντιμετωπίζουν προβλήματα αλκοολισμού.
Πορθμός της Σικελίας

Ο Πορθμός της Σικελίας, γνωστός και ως Διέκπλους της Σικελίας ή Πορθμός της Παντελλερία, είναι ο πορθμός της κεντρικής Μεσογείου Θάλασσας που χωρίζει τη μεγαλύτερη νήσο της, τη Σικελία, από την Αφρική και συγκεκριμένα από την Τυνησία. Ο πορθμός διαιρεί τη Μεσόγειο σε δύο μεγάλα μέρη, τη Δυτική Μεσόγειο και την Ανατολική Μεσόγειο. Βόρεια του πορθμού απλώνεται η Τυρρηνική θάλασσα, ενώ στα νότια και τα νοτιοανατολικά η Μεγάλη και η Μικρή Σύρτη αντιστοίχως. Λίγο μόνο δυτικότερα βρίσκεται το βορειότερο σημείο ολόκληρης της Αφρικής, το Ρας μπεν Σακά.

Το ελάχιστο πλάτος του πορθμού είναι 142 χιλιόμετρα (77 ναυτικά μίλια), ενώ το μέγιστο βάθος του φθάνει τα 316 μέτρα. 

Το επιφανειακό θαλάσσιο ρεύμα στον πορθμό ρέει από τα δυτικά προς τα ανατολικά, ενώ στο βάθος του ρέει αντίστροφο ρεύμα, από τα ανατολικά προς τα δυτικά. Πρόκειται για την ίδια κατάσταση που υπάρχει και στο Στενό του Γιβραλτάρ, ενδιαφέρουσα για τους ωκεανογράφους.

Υπάρχει τακτική συγκοινωνία με πορθμεία (φέρι-μποτ) μεταξύ της Σικελίας και της Τύνιδας, τα οποία διασχίζουν τον Πορθμό της Σικελίας.

Το νησί Παντελλερία, το πέμπτο μεγαλύτερο της Ιταλίας, βρίσκεται στο μέσο του πορθμού, ενώ η γνωστότερη Μάλτα κείται πέρα από τα νοτιοανατολικά όρια του πορθμού.
Συναγωγή της Μπεζανσόν

Η Συναγωγή της Μπεζανσόν είναι μια συναγωγή που βρίσκεται στη Μπεζανσόν της Γαλλίας. Χτίστηκε σε σχέδια του αρχιτέκτονα Πιέρ Μαρνότ και εγκαινιάστηκε τον Νοέμβριο του 1870. Περιλαμβάνει αρχιτεκτονικά στοιχεία της Μαυριτανικής αναγέννησης (νεομαυριτανισμός). Η Συναγωγή χωράει περισσότερα από 100 άτομα της ιεροτελεστίας των Σεφαρδιτών και των Ασκεναζιτών. Από την κατασκευή της, η Συναγωγή στεγάζει τα γραφεία της εβραϊκής κοινότητας, που χρονολογείται από τον Μεσαίωνα.

Κατηγορία:Συναγωγές στη Γαλλία
Χαλμέρ-Γιου

Το Χαλμέρ-Γιου () είναι μια πόλη-φάντασμα, ένας πρώην οικισμός αστικού τύπου στην Δημοκρατία των Κόμι της Ρωσίας, ο οποίος καταργήθηκε το 1995. Η κύρια ασχολία ήταν εξόρυξη άνθρακα κόκα υψηλής ποιότητας, στην λεκάνη άνθρακα Πετσόρα. Διοικούταν από το επαρχιακό συμβούλιο Γκορνιάτσκι της Βορκουτά.
κέντρο|μικρογραφία|768x768εσ|Κέντρο του Χαλμέρ-Γιου: ερείπια
Ονομάστηκε από τον ποταμό Χαλμέρ-Γιου. Το όνομά έχει μεταφραστεί από την γλώσσα Νένετς ως "το Ποτάμι στην Κοιλάδα του Θανάτου", επειδή η θέση χρησιμοποιήθηκε ως ένα νεκροταφείο από τον αυτόχθονο πληθυσμό.

Ο άνθρακας στην περιοχή ανακαλύφθηκε στις αρχές της δεκαετίας του 1940. Η βιομηχανική εξόρυξη άρχισε το 1957. Αρχικά ο οικισμός, μαζί με τα γύρω πεδία άνθρακα άνηκαν στον Αυτόνομο θύλακα της Νενετσίας. Ωστόσο, η εξόρυξη γινόταν από την Βορκουτουγκόλ (Воркутуголь, "Βορκουτάνθρακας"). Ως εκ τούτου, τελικά μεταφέρθηκε στην ΑΣΣΔ των Κόμι τον Νοέμβριο του 1959.

Το 1993 αποφασίστηκε το κλείσιμο των εργασιών εξόρυξης και η εκκαθάριση του οικισμού έως το 1995.

Στις αρχές του 2000 έγινε μέρος του στρατιωτικού χώρου προώθησης Πεμπόι (Пембой) με αποτέλεσμα την αποκατάσταση του αεροπορικού χώρου προώθησης του Χαλμέρ-Γιου, ο οποίος υπήρχε από την δεκαετία του 1960, 15 με 20 χιλιόμετρα βορειοανατολικά του οικισμού.,
Τρόπαιο Ευρωπαίου Αθλητή της Χρονιάς

Το Τρόπαιο Ευρωπαίου Αθλητή της Χρονιάς είναι ένα ετήσιο βραβείο, που δίνεται στους αθλητές, που συμμετέχουν σε αθλήματα στίβου, ανώμαλου δρόμου κλπ. Η εκλογή των αθλητών γίνεται από την European Athletic Association (EAA), και ξεκίνησε το 1993. Ενώ από το 2007, δίνεται και το Τρόπαιο Ανερχόμενου Αστεριού της Χρονιάς, το οποίο αφορά αθλητές από 23 ετών και κάτω. Μεταξύ του 2002 και του 2008, η εταιρεία Waterford Crystal χορηγούσε την εν λόγω βράβευση, ενώ από το 2009 έως και σήμερα τη χορηγεί η Mondo.

Κάθε χρόνο, φτιάχνεται μία λίστα από αθλητές, οι οποίοι επιλέγονται βάσει των αποδόσεων τους στα μεγάλα ετήσια πρωταθλήματα. Σε εξαιρετικές περιπτώσεις, μπορεί να να υπάρξουν παραπάνω από ένας αθλητής ανά διοργάνωση. Επίσης, αθλητές που εξέτισαν διετής ποινή (ή και παραπάνω) για doping εξαιρούνται. Μέσω της επίσης ιστοσελίδας της EAA, φίλαθλοι, Μέσα και μέλη του ΕΑΑ, μπορούν να ψηφίσουν τον ή την Καλύτερο/η, ανάμεσα από 5 άνδρες και 5 γυναίκες αθλητές.

Ο αθλητής με τις περισσότερες νίκες (ανεξαρτήτως κατηγορίας) είναι ο Βρετανός Μο Φάρα, ο οποίος το έχει κερδίσει 3 φορές. Από δύο φορές το έχουν κερδίσει ο Τσέχος Γιαν Ζελέζνι, ο Βρετανός Τζόναθαν Έντουαρντς και ο Σουηδός Κρίστιαν Όλσον στην κατηγορία των ανδρών, ενώ στην κατηγορία των γυναικών, από δύο φορές το έχουν κερδίσει η Σουηδέζα Καρολίνα Κλουφτ, η Ρωσίδα Γελένα Ισινμπάγιεβα, η Κροάτισσα Μπλάνκα Βλάσιτς και η Ολλανδέζα Ντάφνι Σχίπερς. Ενώ μόνο δύο αθλητές έχουν καταφέρει να βραβευτούν και το "Αθλητής της Χρονιάς" και με το "Ανερχόμενος Αστέρι της Χρονιάς", ο Γάλλος Κριστόφ Λεμέτρ και η Βρετανίδα Τζέσικα Ίνις-Χιλ.
Τζακ Μπράμπαμ

Ο Τζακ Μπράμπαμ (Τζον Άρθουρ Μπράμπαμ) (Χάρστβιλ Νέας Νότιας Ουαλίας 2 Απριλίου 1926 - Γκολντ Κοστ Κουίνσλαντ 19 Μαΐου 2014) ήταν Αυστραλός παλαίμαχος οδηγός αγώνων και ιδιοκτήτης της ομώνυμης ομάδας.
Σαντζάκι της Χίου

Το Σαντζάκι της Χίου ήταν μια οθωμανική επαρχία δευτέρου επιπέδου που επικεντρώθηκε στο ανατολικό Αιγαίο, στη Χίο. Το τουρκικό όνομα, Sakız, προέρχεται από το πιο χαρακτηριστικό προϊόν του νησιού, τη μαστίχα.
Σερζίπε

Το Σερζίπε (πορτογαλικά: "Sergipe") είναι πολιτεία στην βορειοανατολική περοχή της Βραζιλίας. Συνορεύει με τις πολιτείες Μπαΐα και Αλαγκόας. Στα ανατολικά η πολιτεία βρέχεται από τον Ατλαντικό ωκεανό. Διοικητικό κέντρο της πολιτείας είναι το Αρακαζού.

Το Ζερζίπε είναι πιο μικρότερη πολιτεία της Βραζιλίας και καταλαμβάνει μόνο 0,26% της εκτάσεως της χώρας.

Το Σερζίπε διοικητικά διαιρείται σε τρείς μεσοπεριοχές και 13 μικροπεριοχές και έχει 75 δήμους. Η πολιτεία έχει πληθυσμό 2.068.017 κατοίκους και έκταση 21.918,4 τετ.χλμ.
Παιδικός Διαγωνισμός Τραγουδιού Eurovision 2003

O Παιδικός Διαγωνισμός Τραγουδιού Eurovision 2003 ήταν ο πρώτος διαγωνισμός τραγουδιού της Eurovision για νέους τραγουδιστές ηλικίας οκτώ έως δεκαπέντε. Διεξήχθη στις 15 Νοεμβρίου 2003, στην Κοπεγχάγη της Δανίας. Με την Camilla Ottesen και την Remee ως παρουσιαστές, ο διαγωνισμός κέρδισε ο Dino Jelušić, ο οποίος ήταν τότε έντεκα ετών, ο οποίος εκπροσώπησε την Κροατία με το τραγούδι του "Ti si moja prva ljubav", ενώ η δεύτερη και η τρίτη θέση στην Ισπανία και στο Ηνωμένο Βασίλειο αντίστοιχα. Την επόμενη φορά που μια χώρα θα κερδίσει στην πρώτη της προσπάθεια ήταν η Ιταλία το 2014.

Ήταν ο πρώτος διαγωνισμός της Eurovision που μεταδόθηκε σε μορφή ευρείας οθόνης 16: 9. Ήταν επίσης ο πρώτος διαγωνισμός τραγουδιού της Eurovision όπου θα κυκλοφορούσε ένα DVD του διαγωνισμού. Αποφασίστηκε ότι η χώρα που κέρδισε το διαγωνισμό δεν θα φιλοξενήσει απαραίτητα τον επόμενο διαγωνισμό, προκειμένου να μειωθεί η πίεση στους διαγωνιζόμενους.
Παιδικός Διαγωνισμός Τραγουδιού Eurovision 2018

Ο Παιδικός Διαγωνισμός Τραγουδιού Eurovision 2018 ήταν ο 16ος Παιδικός Διαγωνισμός Τραγουδιού Eurovision, ο οποίος διοργανώθηκε από την Εθνική Ραδιοτηλεόραση της Λευκορωσίας (BTRC) και την Ευρωπαϊκή Ραδιοτηλεοπτική Ένωση (EBU). Ο διαγωνισμός διεξήχθη στην πρωτεύουσα της Λευκορωσίας, Μινσκ, στις 25 Νοεμβρίου 2018 στη Minsk-Arena. Ήταν η δεύτερη φορά που ο διαγωνισμός διεξήχθη στη Λευκορωσία, με την πρώτη να είναι το 2010.

Είκοσι χώρες συμμετείχαν στον διαγωνισμό με το Καζακστάν και την Ουαλία να συμμετέχουν για πρώτη φορά και με το Αζερμπαϊτζάν, τη Γαλλία και το Ισραήλ να επιστρέφουν. Η Κύπρος αποφάσισε να αποχωρήσει.
Στρατός της Ένωσης

200px|thumb|Αξιωματικοί του 3ου Συντάγματος Βαρέως Πυροβολικού της Μασσαχουσέττης, 1865
200px|thumb|Ο Στρατηγός Τζορτζ Μπ. Μακλέλαν μαζί με προσωπικό και ανώτερους αξιωματικούς
Το [[21ο Σύνταγμα Πεζικού του Μίσιγκαν]].
200px|thumb|Στολή του πεζικού του Στρατού της Ένωσης.
Ο Στρατός της Ένωσης () ή Ομοσπονδιακός Στρατός ήταν η χερσαία δύναμη που πολέμησε για την Ένωση κατά την διάρκεια του Αμερικανικού Εμφυλίου Πολέμου, από το 1861 έως το 1865. Περιελάμβανε τον μόνιμο τακτικό στρατό των Ηνωμένων Πολιτειών, ο οποίος ενισχύθηκε από μεγάλο αριθμό προσωρινών μονάδων εθελοντών αλλά και κληρωτών. Ο Στρατός της Ένωσης πολέμησε και επικράτησε του Συνομοσπονδιακού Στρατού κατά την διάρκεια του πολέμου. Τουλάχιστον 2,5 εκατομμύρια άνδρες υπηρέτησαν για την Στρατό της Ένωσης, εκ των οποίων σχεδόν όλοι ήταν εθελοντές. Περίπου 360.000 στρατιώτες σκοτώθηκαν για οποιοδήποτε λόγο, 280.000 τραυματίστηκαν και 200.000 λιποτάκτησαν.
Μεριέμ Χαντίντ

Η Μεριέμ Χαντίντ είναι Μαροκινή αστρονόμος, εξερευνήτρια και ερευνήτρια στο "Dome C" στην Ανταρκτική. Το 2006, ηγήθηκε μιας επιστημονικής ομάδας με σκοπό την εγκατάσταση ένα σημαντικό αστρονομικό παρατηρητήριο στην καρδιά της Ανταρκτικής.
Παιδικός Διαγωνισμός Τραγουδιού Eurovision 2004

Ο Παιδικός Διαγωνισμός Τραγουδιού Eurovision 2004 ήταν ο δεύτερος διαγωνισμός τραγουδιού της Eurovision για νέους τραγουδιστές ηλικίας 8 έως 15 ετών. Πραγματοποιήθηκε στις 20 Νοεμβρίου 2004, στο Håkons Hall, Lillehammer, Νορβηγία και διήρκεσε 2 ώρες και 15 λεπτά. Παρουσιάστηκε από τους Stian Barsnes Simonsen και Nadia Hasnaoui, η οποία μεταδόθηκε σε 20 χώρες και έχει προβληθεί από 100 εκατομμύρια άτομα. Συμμετείχαν 18 χώρες, η Γαλλία και η Ελβετία συμμετείχαν για πρώτη φορά. Αρχικά, 20 χώρες ζήτησαν να συμμετάσχουν, αλλά η Γερμανία και το Ισραήλ αργότερα έσυραν. Υπήρχαν επίσης αναφορές ότι η Ιρλανδία είχε προγραμματίσει να συμμετάσχει στο πρόγραμμα. Το Ισραήλ και η Ιρλανδία αργότερα θα κάνουν το ντεμπούτο τους στο διαγωνισμό το 2012 και το 2015, αντίστοιχα.

Ο διαγωνισμός κέρδισε η 9χρονη María Isabel με το τραγούδι της Antes muerta que sencilla (Better Dead Than Plain). Ο Dino Jelusić, ο οποίος κέρδισε το διαγωνισμό του 2003, παρουσίασε το βραβείο στη María. Έκτοτε, η María Isabel έχει εισέλθει στα διαγράμματα όχι μόνο στην Ισπανία αλλά στη Γαλλία, την Ιταλία, τη Σκανδιναβία, τη Λατινική Αμερική και κυκλοφόρησε ένα δεύτερο άλμπουμ. Η Ελλάδα, η οποία ήρθε στην ένατη θέση, έλαβε περισσότερες ομάδες δώδεκα μονάδων από το Ηνωμένο Βασίλειο, το οποίο κατέλαβε τη δεύτερη θέση. Η Γαλλία, η οποία κατέλαβε την έκτη θέση, ψηφίστηκε από όλες τις άλλες χώρες που συμμετείχαν, κάτι που υπερβαίνει τον αριθμό των χωρών που ψήφισαν για τη Ρουμανία, η οποία ήρθε στην τέταρτη θέση και η Κροατία, η οποία ήλθε τρίτη.

Παρεμπιπτόντως, οι τρεις ίδιες χώρες κατέλαβαν τις τρεις πρώτες θέσεις όπως και πέρυσι, με διαφορετική σειρά. Αυτές οι τρεις χώρες ήταν η Ισπανία, το Ηνωμένο Βασίλειο και η Κροατία.

Αυτός ήταν ο τελευταίος διαγωνισμός στον οποίο συμμετείχε η Πολωνία πριν από την απόσυρσή τους το 2005. Θα χάσουν το διαγωνισμό για 12 χρόνια μέχρι το 2016 όταν ανακοίνωσαν την επιστροφή τους.
Παναγιώτης Φέρμπος

Ο Παναγιώτης Φέρμπος (1851–1932) ήταν Έλληνας φιλόλογος και λογοτέχνης, και εκ των ιδρυτικών μελών του Φιλολογικού συλλόγου Παρνασσός.
Μάργκαρετ Τουτγουίλερ

Η Μάργκαρετ Τουτγουίλερ ("", γενν. στις 28 Δεκεμβρίου 1950 στο Μπέρμιγχαμ της Αλαμπάμα) ήταν Αμερικανίδα υφυπουργός διπλωματίας και δημοσίων υποθέσεων κατά τη διάρκεια της διακυβέρνησης Μπους του νεότερου, διπλωμάτης και πρέσβειρα των Ηνωμένων Πολιτειών στο Μαρόκο.
ΒΙΑΝΕΞ Α.Ε.

Η ΒΙΑΝΕΞ Α.Ε. είναι η κορυφαία ελληνική φαρμακευτική εταιρία που ιδρύθηκε το 1971 από τον Παύλο Γιαννακόπουλο η οποία ασχολείται με τη φαρμακευτική βιομηχανία από το 1924.

Με περισσότερα από 90 χρόνια εμπειρίας στο χώρο του φαρμάκου, η ΒΙΑΝΕΞ Α.Ε καταγράφει κορυφαίες επιδόσεις σε ένα ευρύ φάσμα δραστηριοτήτων, το οποίο περιλαμβάνει παραγωγή, εμπορία, εξαγωγή και διανομή φαρμακευτικών σκευασμάτων σε όλες τις θεραπευτικές κατηγορίες.

Διαθέτει τέσσερα state-of-the-art, εξειδικευμένα εργοστάσια, με εξαιρετικές δυνατότητες στην παραγωγή όλων των φαρμακευτικών μορφών, ενώ αναβαθμίζει συνεχώς το εύρος των παρεχόμενων υπηρεσιών επενδύοντας σε τεχνολογικό εξοπλισμό.

Την υψηλή ποιότητα των προϊόντων και υπηρεσιών της ΒΙΑΝΕΞ Α.Ε εμπιστεύονται διαχρονικά μεγάλοι πολυεθνικοί φαρμακευτικοί οίκοι, συνάπτοντας συμφωνίες συνεργασίας με μεγάλη χρονική διάρκεια όπως η Merck&Co, (ΗΠΑ), Sanofi Pasteur MSD (Γαλλία) και Takeda Pharmaceutical Company Limited (Ιαπωνία). 

Ο τομέας των εξαγωγών αποτελεί στρατηγική επιλογή για τη ΒΙΑΝΕΞ Α.Ε., με το 60% της παραγωγής της εταιρείας να προορίζεται για εξαγωγή, 56 χώρες της Ευρώπης (Ηνωμένο Βασίλειο, Γαλλία, Ισπανία, Γερμανία, Δανία, Κάτω Χώρες, Κύπρος), Μέση Ανατολή (Ιορδανία, Σαουδική Αραβία), Αφρική (Νότια Αφρική, Ακτή Ελεφαντοστού) και την Ασία (Φιλιππίνες, Ιαπωνία, Βιετνάμ, Σιγκαπούρη, Ταϊβάν).

Η ΒΙΑΝΕΞ Α.Ε. έχει επίσης ιδρύσει το δικό της τμήμα έρευνας και ανάπτυξης, το οποίο αναλαμβάνει τη δημιουργία νέων φαρμακευτικών σκευασμάτων και την ανάπτυξη νέων φαρμακευτικών μορφών καθώς και τη βελτίωση των μεθόδων παραγωγής και φύλαξης.

Η εταιρεία αναλαμβάνει διάφορες πρωτοβουλίες Εταιρικής Κοινωνικής Ευθύνης (CSR), μέσω των οποίων υποστηρίζει μια ποικιλία ενώσεων, οργανισμών και οργανισμών κοινωνικής πρόνοιας που δραστηριοποιούνται στον τομέα της υγείας. Συνεργάζεται επίσης στενά με τις πανεπιστημιακές κλινικές και ερευνητικά κέντρα της χώρας για την προώθηση της επιστημονικής γνώσης και την άμεση χρήση της έρευνας στα κέντρα παραγωγής της Βιανέξ, προς όφελος του ευρέος κοινού.

Η ΒΙΑΝΕΞ απασχολεί σήμερα 1.203 άτομα (έτος 2019), στην πλειονότητά τους υψηλής επιστημονικής και φαρμακευτικής ειδίκευσης, ενώ επενδύει συνεχώς στην εκπαίδευση και κατάρτισή τους.

Η οικονομική της ευρωστία συνδυάζεται με την αντίληψη της αξιοπιστίας και με εντυπωσιακά, κάθε χρόνο, οικονομικά αποτελέσματα, κατατάσσεται μεταξύ των πλέον δημιουργικών εταιρειών στην Ελλάδα.

Το 2019 ο τζίρος του Ομίλου ΒΙΑΝΕΞ ανέρχεται στα 301,3 εκατομμύρια ευρώ.
Κλαούντια Μοντέιρο

Η Κλαούντια Μοντέιρο ("λατινικό αλφάβητο : Cláudia Monteiro"), γεννημένη στις8 Μαίου 1961, είναι Βραζιλιάνα πρώην πρωταθλήτρια της αντισφαίρισης. 

Μεγαλύτερη επιτυχία της το 1982 όταν κι έπαιξε στον τελικό του μεικτού στο Γαλλικό πρωτάθλημα με συμπαίκτη τον Κάσιο Μότα. Ήταν στα προημιτελικά του Γουίμπλετον,πάντα στο διπλό, το 1982. Έχει στην καριέρα της ρεκόρ στο απλό 41 νίκες και 82 ήττες, και στα διπλά έχει ρεκόρ 112 νίκες και 131 ήττες>.

Έχει αγωνιστεί με την Βραζιλία στο Φεντ καπ από το 1981 έως το 1987 σε 6 διοργανώσεις με ρεκόρ 16 νίκες και 11 ήττες. Με την Βραζιλία έπαιξε στην τελική φάση του παγκοσμίου το 1981, το 1984, και στα προημιτελικά το 1982.
Λολέτ Παγιό

Η Λολέτ Παγιό ("λατινικό αλφάβητο : Lolette Payot-Dodille") (17 Απριλίου 1910 - Φεβρουάριος 1988), ήταν Ελβετο-Γαλλίδα πρώην πρωταθλήτρια της αντισφαίρισης.

Η Παγιό γεννήθηκε στις 17 Απριλίου 1910 στη Λωζάνη. Έμαθε να παίζει τένις σε ηλικία 8 ετών στα γήπεδα του γηπέδου τένις του Montchoisi. Στην ηλικία των 13 ετών, κέρδισε για πρώτη φορά το ελβετικό εθνικό πρωτάθλημα.

Η Παγιό συμμετείχε στο Γουίμπλετον από το 1929 έως το 1935, φτάνοντας στα προκριματικά του 1931, 1933 και 1934. Στα γαλλικά πρωταθλήματα έφτασε στους προημιτελικούς το 1932, 1934 και 1935. Το 1935 κέρδισε το Γαλλικό πρωτάθλημα στο διπλό μεικτό με συμπαίκτη τον Μαρσέλ Μπερνάρ. Ήταν Νο 4 στον κόσμο το 1932.

Τον Αύγουστο του 1932 κέρδισε τον τίτλο του απλού στο γερμανικό πρωτάθλημα στο Αμβούργο. Η Παγιό κέρδισε τα ελβετικά εθνικά πρωταθλήματα επτά φορές στη σειρά από το 1929 έως το 1935. Κατά τη διάρκεια του ελβετικού πρωταθλήματος τον Ιούλιο του 1935 η Παγιό έπεσε σοβαρά άρρωστη. Χρειάστηκε ένας χρόνος για να ανακάμψει, και αποφάσισε να αποσυρθεί από το ερασιτεχνικό τένις. Στη συνέχεια άνοιξε σχολή αντισφαίρισης και εργάστηκε ως προπονητής στο Montchoisi. Τον Ιανουάριο του 1937, παντρεύτηκε τον Γάλλο Ρόμπερτ Ντόβιλ στη Λωζάννη και πήρε τη γαλλική υπηκοότητα.

Μέχρι το 1943 η Παγιό είχε αρχίσει να παίζει και πάλι στα τουρνουά αντισφαίρισης. Τον Αύγουστο του 1945, κέρδισε τον τίτλο του απλού στο γαλλικό πρωτάθλημα. Ο τίτλος, ωστόσο, δεν αναγνωρίζεται από την Γαλλική ομοσπονδία αντισφαίρισης και τη Διεθνή ομοσπονδία αντισφαίρισης.

Η Παγιό συνέχισε να εργάζεται ως προπονήτρια και γραμματέας στη λέσχη τένις του Montchoisi μέχρι το 1982. Πέθανε σε ηλικία 77 ετών το Φεβρουάριο του 1988..